Dalen er en hengedal som ble formet i siste istid. Området inneholder skog fra fjord til fjell og har et stort mangfold av ulike furuskogstyper som til dels har urskogpreg. Skogen har vært brukt til oppføring av bygninger lokalt. Det finnes en rekke spor etter tømmerdriften i område, som vegen opp fra kaien. Område har også vært benyttet til beiting og stølsdrift på Øygarden og Nordheimsdalen. Området ligger i tilknytning til Nærøyfjorden og ble oppført på Unescos verdensarvliste som del av Vestnorsk fjordlandskap i 2005.